**ליגת הביג איסט** (אנגלית: **Big East Conference**) הייתה ליגת ספורט קולג'ים בארצות הברית המורכבת מ-16 אוניברסיטאות הממוקמות בחציה המזרחי של ארצות הברית. 17 חברות הליגה (16 חברות מלאות וחברה זוטרה נוספת) משתתפות ב-24 ענפי ספורט שונים. שמונה משבע עשרה האוניברסיטאות המתחרות בליגת הביג איסט חברות גם ב-BCS (ליגת סדרות האליפות), שהיא תת-ליגה בליגה הראשונה של פוטבול המכללות (FBS). ליגה זו נחשבת לרמה הגבוהה ביותר בענף ספורט זה (והליגה היחידה הממומנת על ידי ספונסרים מסחריים). לשלוש מחברות הליגה ישנה תוכנית פוטבול אך הן אינן מתחרות בליגת הביג איסט: אוניברסיטת ג'ורג'טאון ואוניברסיטת וילנובה מתחרות בתת-ליגה "פוטבול צ'מפיושיפ" (FCS) ואוניברסיטת נוטרדאם שלה יש תוכנית פוטבול עצמאית והיא משתייכת לתת ליגה המכילה נבחרות כדוגמתה. שאר חמש החברות — סיטון הול, סיינט ג'ונס, דה פול, מרקט, ופרובידנס — הפסיקו את תוכנית הפוטבול שלהן.

כל שמונה החברות של ליגת הביג איסט שיחקו במשחקי אליפות מאז ההערכות מחדש של ליגות הפוטבול שהתרחשה בשנת 2005 ושבע משמונה הקבוצות דורגו בין 25 הראשונות מאז שנת 2003. בתקופה זו, הגיעה ווירג'יניה המערבית למקום הראשון בדרוג הפוטבול הארצי והצליחה להישאר בין עשרת המקומות הראשונים במשך שלוש שנים רצופות (2005, 2006, 2007) דרום פלורידה הגיעה אל המקום השני, לואיוויל אל המקום השלישי, ראטגרס אל המקום השביעי, פיטסבורג אל המקום התשיעי, קונטיקט אל המקום השלושה עשר וסינסינטי אל המקום השלישי בליגת ה-BCS. כמו כן, ראה ענף הפוטבול בביג איסט עלייה מתמדת במספר הצופים במשחקים וכתוצאה מכך נהנה מיותר מרבע מיליארד דולר הכנסות מתמלוגי טלוויזיה עד לשנת 2013.

בכדורסל, הופיעו קבוצות הביג איסט 40 פעם במעמד הפיינל פור של טורניר ה-NCAA וזכו 10 פעמים בתואר. מבין 16 החברות המלאות של הביג איסט, רק דרום פלורידה לא הופיעה במעמד, נתון הגבוה ביותר מכל ליגות כדורסל המכללות, למרות זאת, לואיוויל, מרקט, דה-פול, ראטגרס, נוטרדאם, סינסינטי ופיטסבורג, עשו את כל מסעותיהם אל הפיינל פור עוד לפני הצטרפותן לביג איסט. בשנת 2006, קבעה ליגת הביג איסט שיא לליגה ששלחה את כמות הנבחרות הגדולה ביותר לטורניר אליפות המכללות בכדורסל, כאשר שלחה שמונה נבחרות, שנתיים לאחר מכן חזרה ליגת הביג איסט על ההישג.

ב-1 ביולי 2013, בתי הספר שלא שיחקו פוטבול (הידועים גם בשם הקתולי 7) הקימו ועידה ללא פוטבול שרכשה את השם **Big East Conference**. ששת חברי הפוטבול הנותרים, ששלושה מהם הצטרפו ל-Big East רק ב-2005, הצטרפו לארבעה בתי ספר אחרים והפכו ל-American Athletic Conference (The American/AAC), שהיא היורש הרשמי של הליגה. נכון לעונת 2023–24, דרום פלורידה היא החברה היחידה ב-Big East המקורי שעדיין משחקת ב-AAC כיום.

היסטוריה
--------

ליגת הביג איסט נוסדה בשנת 1979 כאשר פרובידנס, סיינט ג'ונס, ג'ורג'טאון, וסירקיוז הזמינו את סיטון הול, ראטגרס, קונטיקט, הולי קרוס ובוסטון קולג' להקים ליגה שתתמקד בעיקר בכדורסל, כאשר הולי קרוס וראטגרס מסרבות להצטרף. שנה מאוחר יותר, בשנת 1980, הצטרפה וילאנובה ופיטסבורג הצטרפה בשנת 1982. בשנת 1985, אוניברסיטת מדינת פנסילבניה (פן סטייט) הגישה בקשה להצטרפות, אך נדחתה, כאשר רק חמש אוניברסיטאות תומכות בה (פן סטייט נזקקה לשש מתוך שמונה). היו שמועות רבות כי סירקיוז הטילה את ההצבעה המכרעת נגד אוניברסיטת פן סטייט, אך מייק טרנגסי, קומישינר הביג איסט בעבר, טען כי לא כך היו פני הדברים וכי סירקיוז הצביע, למעשה, בעד הכללתה של פן סטייט בביג איסט.

כעשור לאחר הקמתה של הביג איסט, החליטה הליגה כי היא מעוניינת להפוך לליגת פוטבול מרכזית והוסיפה חמש אוניברסיטאות לליגה, כולל מי שהייתה אלופה ארבע פעמים, מיאמי ואת:טמפל, וירג'יניה טק, וירג'יניה המערבית, וראטגרס. אוניברסיטת מדינת פנסילבניה הצטרפה לליגת ביג טן. עונת הפתיחה של הביג איסט בפוטבול החלה בשנת 1991. וירג'יניה המערבית וראטגרס היו חברות רק בליגת הפוטבול עד לשנת 1995, וירג'יניה טק הייתה חברה רק בליגת הפוטבול עד לשנת 2001, כאשר טמפל נשארה חברה כזו עד לשנת 2004, לאחר שנכשלה למשוך קהל אוהדים עיקבי. ליגת הביג איסט הציעה לאוניברסיטת נוטרדאם להצטרף כחברה ללא נציגות בענף הפוטבול משנת 1995. הצעה זו הביאה למבנה ליגה לא סטנדרטי, כאשר כמה מהאוניברסיטאות מתחרות רק בליגה הראשונה של הכדורסל.

דבר זה הביא לגל שמועות, שנמשך במשך זמן רב, על אי יציבות, ובשנת 2003, דיווחים חוזרים ונישנים של התקשורת על התמשכות המתח בין אוניברסיטאות הפוטבול ואוניברסיטאות הכדורסל התפוצץ לבסוף כאשר ליגת הביג איסט וליגת האטלנטיק קוסט נגררו למלחמת מילים שנמשכה חודשים ארוכים על כמה מנבחרות הביג איסט. התוצאה הסופית הייתה ששלוש מנבחרות הביג איסט — וירג'יניה טק, מיאמי, ובוסטון קולג' — עברו לליגת האטלנטיק קוסט (ACC), בעוד חמש נבחרות עברו אל הביג איסט מליגת ארצות הברית—לואיוויל, סינסינטי, דרום פלורידה, מרקט, ודה פול.

התוספת של שלוש נבחרות הפוטבול, בתוספת קונטיקט שלא הייתה חברה בליגת הפוטבול עד אז והחליטה גם כן להצטרף, הבטיחה כי לליגת הביג איסט יהיו את שמונה הנבחרות הנדרשות כמינימום כדי לשמור על חוקי ה-BCS (המערכת הקובעת את משחקי אליפות פוטבול המכללות). בנוסף צורפו הנבחרות של אוניברסיטאות דה פול ומרקט כדי להרוויח את שוקי הטלוויזיה של שיקגו ומילווקי וכדי להמשיך ולייצב את הבסיס הכדורסל המוצק של הליגה.

כיום, ליגת הביג איסט מייצגת את רוב האוניברסיטאות הקתוליות הפרטיות הגדולות, המחזיקות תוכניות ספורט תחרותיות, בעוד האוניברסיטאות הציבוריות, קונטיקט, פיטסבורג, לואיוויל, ראטגרס, דרום פלורידה, וירג'יניה המערבית, וסינסינטי ממוקמות באזורים בעלי קהילות קתוליות גדולות. חמש משבע המייסדות הן אוניברסיטאות קתוליות — פרובידנס, סיינט ג'ונס, ג'ורג'טאון, סיטון הול, ובוסטון קולג'.

בינואר 2006, אוניברסיטת ליולה שבמדינת מרילנד (אז נקרא המוסד ליולה קולג' במרילנד) כחברה שותפה בענף הספורט של לקרוס נשים.

נבחרות הביג איסט מתחרות בליגה הראשונה של כדורסל וענפי ספורט אולימפיים. נבחרות הפוטבול של הליגה מתחרות בליגה הראשונה של ה-FBS. נבחרת נוטרדאם, נשארה נבחרת פוטבול עצמאית, בעוד לוילנובה ולג'ורג'טאון ישנה תוכנית פוטבול והן מתחרות בליגת הפטריוט (ג'ורג'טאון) ובליגת אטלנטיק 10 (וילנובה) לאורך שנת 2006, אך יחד עם כל שאר חברות ליגת הפוטבול האטלנטיק 10 הצטרפו לליגת הקולוניאל אתלטיק בשנת 2007. בספטמבר 2010 החל ניסיון הערכות מחדש המשפיע על כמה ליגות ברחבי ארצות הברית, ליגת הביג איסט הגישה הזמנה לנבחרת הפוטבול של וילנובה להצטרף אליה. ונכון לכרגע, שוקלת האוניברסיטה את ההצעה, דבר שיאלץ את האוניברסיטה להרחיב אופן ניכר את תוכנית הספורט שלה, כמו גם להרחיב את האצטדיון שלה כדי שיתאים לדרישות ה-FBS, או למצוא מקום מתאים אחר, באזור פילדלפיה, שבו תוכל לארח את משחקי הבית שלה.

כל האוניברסיטאות המשחקות פוטבול בליגת הביג איסט נתמכות בידי המדינה, או כמו במקרה של אוניברסיטת פיטסבורג נתמכת בידי המדינה אך עדיין שומרת על
עצמאות ניהולית (דבר המתבטא בגובה שכר הלימוד ועוד), עם אוניברסיטת סירקיוז כיוצאת דופן (אוניברסיטה פרטית אך היא מוסד חילוני), בעוד שמונה האוניברסיטאות שאינן משחקות פוטבול בליגה מסונפות כולן לכנסייה הקתולית.

החל משנת 2010, נתנה חסות לליגת לקרוס, עם נבחרות מג'ורגטאון, נוטרדאם, פרובידס, ראטגרס, סיינט ג'ונס, סירקיוז, ווילנובה.

האוניברסיטה הנוצרית טקסס (TCU) תצטרף כחברה בליגת הביג איסט בכלל ענפי הספורט החל משנת הלימודים 2012-2013.

### קומישנרים

* דייב גאסיט: 1979-1990
* מייק טרנגסי: 1990-2009
* ג'ון מרינאטו: 2009-הווה

חברות
-----

המוסדות שהם חברות מלאות בליגת הביג איסט הם:

| מוסד | מיקום | נוסד | סוג | נרשמים לתואר ראשון | חברהבליגת הפוטבול | שנתהצטרפות | כינוי | סה"כ תרומות |
| --- | --- | --- | --- | --- | --- | --- | --- | --- |
| סינסינטיאוניברסיטת סינסינטי | סינסינטי, אוהיו | 1819 | ציבורית | 31,523 | כן | 2005 | בר קאטס (פנדות אדומות) | $883,700,000 |
| קונטיקטtאוניברסיטת קונטיקט | Storrs, קונטיקט | 1881 | ציבורית | 20,846 | כן | 1979 | האסקיס | $254,684,000 |
| אוניברסיטת דה פול | שיקגו, אילינוי | 1898 | פרטית | 16,199 | לא | 2005 | בלו דימונס (השדים הכחולים) | $245,574,000 |
| אוניברסיטת ג'ורג'טאון | וושינגטון | 1789 | פרטית | 7,092 | לא\* | 1979 | הויאס | $1,000,000,000 |
| לואיווילאוניברסיטת לואיוויל | לואיוויל, קנטקי | 1798 | ציבורית | 15,125 | כן | 2005 | קרדינלס (הקרדינלים) | $599,712,000 |
| אוניברסיטת מרקט | מילווקי, ויסקונסין | 1881 | פרטית | 8,012 | לא | 2005 | גולדן איגלס (נשרי הזהב) | $285,500,000 |
| נוטרדאםאוניברסיטת נוטרדאם | סאות בנד, אינדיאנה | 1842 | פרטית | 8,371 | לא\* | 1995 | פייטינג אייריש (האירים הלוחמים) | $4,795,303,000 |
| פיטסבורגאוניברסיטת פיטסבורג | פיטסבורג, פנסילבניה | 1787 | ציבורית | 17,427 | כן | 1982 | פנתרס (הפנתרים) | $1,837,216,000 |
| מכללת פרובידנס | פרובידנס (רוד איילנד), רוד איילנד | 1917 | פרטית | 3,850 | לא | 1979 | פריירס (הנזירים) | $122,110,000 |
| אוניברסיטת ראטגרס | ניו ברונסוויק (ניו ג'רזי), ניו ג'רזי | 1766 | ציבורית | 28,031 | כן | 1991 | סקרלט נייטס (אבירי השני) | $544,992,000 |
| אוניברסיטת סיינט ג'ונססיינט ג'ונס | קווינס, ניו יורק | 1870 | פרטית | 14,983 | לא | 1979 | רד סטורם (סערה אדומה) | $267,650,000 |
| אוניברסיטת סיטון הול | סאות' אורנג' (ניו ג'רזי), ניו ג'רזי | 1856 | פרטית | 5,245 | לא | 1979 | פיירטס (הפירטים) | $203,000,000 |
| דרום פלורידהאוניברסיטת דרום פלורידה | טמפה, פלורידה | 1956 | ציבורית | 36,358 | כן | 2005 | בולס (פרים) | $275,398,000 |
| אוניברסיטת סירקיוז | סירקיוז, ניו יורק (מדינה) | 1870 | פרטית | 13,736 | כן | 1979 | אורנג'ס (הכתומים) | $753,008,138 |
| אוניברסיטת וילנובה | וילנובה פנסילבניה | 1842 | פרטית | 6,335 | כן\* | 1980 | ויילד קאטס (חתולי הבר | $266,701,000 |
| אוניברסיטת וירג'יניה המערבית | מורגנטאון (וירג'יניה המערבית), וירג'יניה המערבית | 1867 | ציבורית | 22,303 | כן | 1991 | מאונטינירס (מטפסי הרים) | $315,121,000 |

\* אוניברסיטאות המממנות תוכנית פוטבול מחוץ לליגת הביג איסט

מיקומן של האוניברסיטאות החברות בליגת הביג איסט
### שותפות זוטרות

| מוסד | מיקום | ליגה | סוג | נרשמים לתואר ראשון | כינוי | ספורט | סה"כ תרומות |
| --- | --- | --- | --- | --- | --- | --- | --- |
| אוניברסיטת ליולה מרילנד | בולטימור, מרילנד | ליגת מטרו אטלנטיק אתלטיק | פרטית | 3,500 | גריי האונדס (כלבי הצייד) | לקרוס נשים | $143,000,000 |

### חברות עתידיות

| מוסד | מיקום | נוסד | סוג | נרשמים לתואר ראשון | חברה בליגת הפוטבול | שנתהצטרפות | כינוי | סה"כ תרומות |
| --- | --- | --- | --- | --- | --- | --- | --- | --- |
| האוניברסיטה הנוצרית טקססהאוניברסיטה הנוצרית טקסס | פורט וורת', טקסס | 1873 | פרטית | 8,799 | כן | 2012 | הורנד פרוגס (הצפרדעים בעלות הקרניים) | $974,700,000 |

### חברות לשעבר

| מוסד | שיוך | סה"כ שנים בליגה | ליגה נוכחית |
| --- | --- | --- | --- |
| בוסטון קולג' | חברה מלאה | 1979–2005 | ליגת אטלנטיק קוסט (ACC) |
| אוניברסיטת טמפל | פוטבול בלבד | 1991–2004 | ליגת אטלנטיק 10 (פוטבול), ליגת מיד אמריקן (MAC) |
| אוניברסיטת מיאמי | חברה מלאה | 1991–2004 | ליגת אטלנטיק קוסט (AC) |
| וירג'יניה טק | חברה מלאה | 1991–2004 | ליגת אטלנטיק קוסט (ACC) |

### ציר הזמן של חברות ליגת הביג איסט

אוניברסיטאות המשתתפות בליגת הפוטבול בכחול. אוניברסיטאות שאינן משתתפות בליגת הפוטבול בכחול-אפור.

כדורסל גברים
------------

 ערך מורחב – **טורניר הכדורסל של ליגת ביג איסט (גברים)**  

|  |
| --- |
| **ממוצע הצופים במשחקי הכדורסל בעונת 2009/10**‏ |
|  |
| מוסד | מספר צופים ממוצע |
| סירקיוז אורנג' | 22,152 |
| לואיוויל קרדינלס | 19,397 |
| מרקט גולדן איגלס | 15,617 |
| וסט וירג'יניה מאונטינירס | 12,377 |
| ג'ורג'טאון הויאס | 12,040 |
| קונטיקט האסקיס | 11,025 |
| וילנובה ויילד קאטס | 10,936 |
| פיטסבורג פנתרס | 10,289 |
| סינסינטי ברקאטס | 8,529 |
| דה פול דימונס | 8,451 |
| נוטרדאם פייטינג אייריש | 8,402 |
| פרובידנס פריירס | 8,289 |
| סיטון הול פיראטס | 7,413 |
| סיינט ג'ונס רד סטורם | 5,478 |
| ראטגרס סקרלט נייטס | 5,236 |
| דרום פלורידה בולס | 4,976 |
|

ליגת הביג איסט נוסדה בשנת 1979 על ידי שבע אוניברסיטאות (פרובידנס, סיינט ג'ונס, ג'ורג'טאון, סירקיוז, סיטון הול, קונטיקט, ובוסטון קולג'), מתוך כוונה ליצור ליגת כדורסל חזקה ואטרקטיבית. וילנובה הצטרפה שנה לאחר מכן, ולאחריה פיטסבורג בשנת 1982.

לא חלף זמן רב בטרם הגשימה הליגה את שאיפותיה המקוריות, כאשר ג'ורג'טאון, עם כוכביה סליפי פלויד ופטריק יואינג (בשנתו הראשונה), הגיעה אל גמר טורניר ה-NCAA בשנת 1982. שנתיים לאחר מכן, בשנת 1984, הביאה ג'ורג'טאון את התואר הראשון עבור ליגת הביג איסט, כאשר גברה בגמר טורניר ה-NCAA על אוניברסיטת יוסטון.

שנה לאחר מכן, הגיעו שלוש קבוצות מהביג איסט אל הפיינל פור של טורניר ה-NCAA (וילנובה, סיינט ג'ונס, וג'ורג'טאון), כאשר השיא מגיע במשחק הגמר בו היממה וילנובה ויילד קאטס את ג'ורג'טאון הויאס הפייבוריטית. הצלחת הליגה בשנת 1985 כמעט ושוכפלה בשנת 1987, כאשר סירקיוז ופרובידנס המפתיעה, הגיעו אל הפיינל פור, כאשר סירקיוז אורנג'ס מפסידה לאינדיאנה הוז'רס של המאמן בובי נייט בגמר הטורניר. שנתיים לאחר מכן, הסיטון הול פייראטס, הגיעה אף היא אל גמר הטורניר, אך נוצחה על ידי מישיגן וולברינס במשחק שנגרר להארכה.

| קבוצה | אליפויות NCAA | הופעות בפיינל פור | הופיעו בטורניר ה-NCAA |
| --- | --- | --- | --- |
| סינסינטי ברקאטס | 2 | 6 | 24 |
| קונטיקט האסקיס | 2 | 3 | 29 |
| דה פול בלו דימונס | 0 | 2 | 18\* |
| גורג'טאון הויאס | 1 | 5 | 25 |
| לואיוויל קדינלס | 2 | 8 | 36 |
| מרקט גולדן איגלס | 1 | 3 | 28 |
| נוטרדאם פייטינג אייריש | 0 (2 Helms) | 1 | 30 |
| פיטסבורג פנתרס | 0 (2 Helms) | 1 | 22 |
| פרובידנס פריירס | 0 | 2 | 15 |
| ראטגרס סקרלט נייטס | 0 | 1 | 6 |
| סיינט ג'ונס רד סטורם | 0 (1 Helms) | 2 | 27 |
| סיטון הול פיראטס | 0 | 1 | 9 |
| דרום פלורידה בולס | 0 | 0 | 2 |
| סירקיוז אורנג' | 1 (2 Helms) | 4 | 34 |
| וילנובה וילד קאטס | 1 | 3\* | 30\* |
| וסט וירג'יניה מאונטינירס | 0 | 2 | 23 |
| הלמס הם תארים שהוענקו בתקופה שקדמה ל-NCAA והוענקו על ידי קרן הלמס לספורט.\*לא כולל את הופעתה של וילנובה בגמר של שנת 1971 והופעתה בפיינל פור, או את הופעותיה של דה פול בטורניר ה-NCAA בין השנים 1986–1989 שנמחקו בידי ה-NCAA.. |

לאורך שנות ה-80 ותחילת שנות ה-90, ג'ורג'טאון, סיינט ג'ונס, וסירקיוז היו הכוח המרכזי בליגה. ג'ורג'טאון בהובלתו של ג'ון תומפסון, שנבחר שלוש פעמים למאמן השנה בליגה. נבחרת ג'ורג'טאון זכתה בחמש אליפויות של העונה הרגילה ובשישה טורנירי ביג איסט יחד עם התואר הארצי בו זכו בשנת 1984. סיינט ג'ונס הובלה בידי לו קרנסקה, שזכה בתואר מאמן השנה בשנים 1983 ו-1985. הוא הוביל את ה"רדמן" (שעתה מכונים רד סטורם) לפיינל פור של שנת 1985, וערכה הופעה בטורניר סוף העונה בכל אחת מ-24 השנים בו החזיק בהגה השלטון. סירקיוז בהובלתו של בוגר האוניברסיטה ג'ים בוהיים מאז עונת 1977. הוא נבחר למאמן השנה של הליגה בשנים 1984 ו-1991. במהלך תקופה זו, האורנג'מן זכו בחמש אליפויות הליגה הרגילה, שלושה טורנירי ביג איסט, והוזמנו אל טורניר ה-NCAA בכל שנה למעט שנתיים (1981 ו-1982), ומפסידים בגמר הארצי לאינדיאנה, בשנת 1987. סירקיוז זכתה לבסוף בתואר הארצי הראשון שלה בשנת 2003, כאשר לרשתו של המאמן בוהיים עמד הכוכב העולה, כרמלו אנטוני.

מאמצע שנות ה-90 ועד לאמצע שנות ה-2000, נשלט כדורסל הגברים בלגת הביג איסט בעיקר בידי הקונטיקט האסקיס. בהנהגתו של מאמן היכל התהילה אד קלאהון, ובסיועם של כוכבים כמו: רי אלן, ריצ'רד המילטון, קארון באטלר, ואמקה אוקאפור, השיגו ממוצע של כמעט 26 ניצחונות בעונה באותו פרק הזמן, זכו בתוארי אליפות רבים של העונה הסדירה וטורנירי ביג איסט, וזכו פעמיים באליפות הארצית בשנים 1999 ו-2004.

הליגה השיגה שיא של שמונה קבוצות שהשתתפו בטורניר הארצי של שנת 2006 והשוו את שיאן גם ב-2008. בתחילת עונת 2008/09, העריכו פרשנים רבים כי הליגה תשבור שיא זה ותשלח 10 קבוצות אל הטורניר הארצי. כאשר התגלו המשתתפות התברר כי ליגת הביג איסט שלחה שבע נבחרות, אך שלוש מהן (לואיוויל, פיטסבורג, וקונטיקט) זכו בתואר המועמדת מספר 1, ולואיסוויל זכתה להיות המועמדת מספר 1 ברחבי ארצות הברית. קונטיקט ווילנובה הגיעו אל הפיינל פור באותה העונה.

מספר משחקני ה-NBA בהווה ובעבר בגיעו מליגת הביג איסט: אלן אייברסון, ריי אלן, קארון באטלר, כרמלו אנטוני, ראיין גומס, אוסטין קרושר, ריצ'רד המילטון, בן גורדון, אמקה אוקפור ועוד.

כדורסל נשים
-----------

 ערך מורחב – **טורניר הכדורסל של ליגת הביג איסט (נשים)**  

ליגת הביג איסט לכדורסל נשים, נחשבת לחזקה ואיכותית כליגת הגברים. מאמנה של קונטיקט ג'ינו אורימה הוביל את קבוצת הנשים לשבע אליפויות ארציות (כולל ארבע בין השנים 2000-2004) וארבע עונות בהן הייתה הקבוצה בלתי מנוצחת (195, 2002, 2009, ו-2010). קונטיקט יצרה את רצף הניצחונות הארוך ביותר בהיסטוריה של כדורס הנשים ב-NCAA עם 70 ניצחונות, שהתפרס בין השנים 2001–2003. רצף זה הסתיים בשנת 2003 כאשר וילנובה ניצחה את קונטיקט בגמר טורניר הביג איסט, במה שנחשב לאחת מהמשחקים הבלתי צפויים בתולדות כדורסל הנשים. וילנובה המשיכה והגיעה אל שלב רבע הגמר באותה השנה. האסקיס שברו את שיא רצף הניצחונות של עצמן עם שתי עונות רצופות בהן זכו באליפות הארצית ללא הפסד (בעונות 2009, ו-2010) והן יכנסו אל עונת 2010/11 עם רצף של 78 ניצחונות.

עקב חוזקה של תוכנית כדורסל הנשים של אוניברסיטת קונטיקט, ובשיעור פחות של ראטגרס, שהגיע אל הגמר הארצי בשנת 2007, והאליפות של נוטרדאם בשנת 2001, הגיחה הביג איסט ככוח מרכזי בכדורסל המכללות לנשים בארצות הברית. בשנת 2009 הגיעו שתי נבחרות מליגת הביג איסט אל הגמר הארצי (קונטיקט ולואיוויל), ואילו קבוצת הנשים של אוניברסיטת דרום פלורידה נצחה את קנזס והייתה לאלופת טורניר ההזמנה הארצי לנשים (WNIT), שהוא טורניר אליו מוזמנות הנבחרות הטובות ביותר שלא נכללו בין 64 הנבחרות של טורניר ה-NCAA.

לקרוס גברים
-----------

בשנת 2010, הוקמה ליגת הביג איסט ללקרוס גברים, בהשתתפותן של ג'ורג'טאון, נוטרדאם, פרובידנס, ראטגרס, סיינט ג'ונס, סירקיוז, ווילנובה. לקרוס גברים הוא ענף הספורט ה-24 עליו פורסת ליגת הביג איסט את חסותה, וה-11 בו מתחרים גברים. הקבוצות משחקות שישה משחקים בשיטה של סיבוב אחר (כאשר כל מתחרה משחק נגד יריבו פעם אחת) במהלך העונה הרגילה. בשנת 2010 לא יערך טורניר אליפות במקצוע זה. במקום זאת, הקבוצה האלופה תקבע על פי אחוז הניצחונות שלה בסיכום העונה הרגילה. האלופה תקבל את הזימון הישיר לאליפות הארצית בלקרוס, כאשר בטורניר זה מתחרות 16 קבוצות.

| קבוצה | אליפויות NCAA | השתתפות בפיינל פור | הופעות בטורניר ה-NCAA |
| --- | --- | --- | --- |
| ג'ורג'טאון הויאס | 0 | 1 | 11 |
| מרקט גולדן איגלס\* | 0 | 0 | 0 |
| נוטרדאם פייטינג אייריש | 0 | 2 | 14 |
| פרובידנס פריירס | 0 | 0 | 3 |
| ראטגרס סקרלט נייטס | 0 | 0 | 9 |
| סיינט ג'ונס רד סטורם | 0 | 0 | 0 |
| סירקיוז אורנג' | 10\*\* | 28 | 30 |
| וילנובה ויילד קאטס | 0 | 0 | 1 |
|
| \**מרקט תתחיל להתחרות בליגת הביג איסט החל מעונת 2013/14*
\*\**לא כולל את האליפות של נבחרת סירקיוז משנת 1991 שבוטלה על ידי ה-NCAA לאחר הפרה של החוקים* |

פוטבול
------

כיתוב תמונה

|  |
| --- |
| **כמות צופים ממוצעת לשנת 2009** |
|  |
| מוסד | ממוצע צופים |
| וסט וירג'יניה מאונטינירס | 57,317 |
| פיטסבורג פנתרס | 53,446 |
| דרום פלורידה בולס | 52,553 |
| ראטגרס סקרלט נייטס | 49,113 |
| סירקיוז אורנג' | 39,043 |
| קונטיקט האסקיס | 38,229 |
| סינסינטי ברקאטס | 33,957 |
| לואיוויל קרדינאלס | 32,450 |
| **ממוצע צופים של הביג איסט** | **44,513.5** |
|

ליגת הביג איסט החלה להתחרות בפוטבול במהלך עונת 1991/92, לאחר הצטרפותה של אוניברסיטת מיאמי, והייתה בין החברות המייסדות של ליגת סדרות האליפות (תת ליגה בליגת הפוטבול הראשונה של ה-NCAA). הליגה הצעירה זכתה להכרה מיידית עם הצטרפותה של מיאמי החזקה.

בשנותיה הראשונות של הליגה שלטה אוניברסיטת מיאמי, כשהיא זוכה בתשע מתוך שלוש עשרה האליפויות הראשונות ובשתי אליפויות ארציות בשנים 1991, ו-2001. גם וירג'יניה טק זכתה להצלחה, כאשר היא זוכה באליפות הליגה בשנית 1995, ו-1996 ומגיעה למקום השני בדרוג הארצי בשנת 1999. וירג'יניה המערבית וסירקיוז היו לשתי הנבחרות הנוספות היחידות שזכו באליפות הליגה בשנים בהן שמרה על מערך הקבוצות המקורי שלה.

הליגה עברה מבנה מחדש כאשר מיאמי ווירג'יניה טק פרשו ועברו לליגת האטלנטיק קוסט (ACC) בשנת 2004, ולאחריהן בוסטון קולג' בשנת 2005. תחילה, הכוונה הייתה כי אוניברסיטת סירקיוז תצטרף אל ליגת ה-ACC, אך בשנת 2003, הפעיל מושל וירג'יניה לחץ על הנהלת ה-ACC כדי להבטיח כי וירג'יניה טק תועדף על פני סירקיוז. סירקיוז נשארה לבסוף בביג איסט. אוניברסיטת טמפל הצטרפה אל ליגת הפוטבול בשנת 1991, אך מצאה את ההתמודדות עם שאר הנבחרות כקשה מידי. הנהלת הליגה אילצה את ה"ינשופים" לפרוש עצמאית מהליגה בשנת 2004 (לאחר ששיחקה שנתיים כנבחרת עצמאית, הצטרפה טמפל אל ליגת MAC בשנת 2007).

את הנבחרות הפורשות החליפו נבחרות מהאוניברסיטאות: לואיוויל, דרום פלורידה, וסינסינטי מליגת USA. הליגה גם הזמינה את אוניברסיטת קונטיקט לשחק פוטבול שנה לפני המתוכנן.

בערך באותו הזמן, ה-BCS הודיע כי יתאים את המכרזים המוענקים אוטומטית לשש הליגות המייסדות, על סמך התוצאות הושגו בין השנים 2004–2007, ובהתאם לכך יהיו חמישה, שישה, או שבעה מכרזים כאלה בשנת 2008. המסקנה הברורה מכך הייתה כי בקרוב עלולה ליגת הביג איסט לאבד את המכרז להפעלתה.

מזלה של הליגה השתפר בשנת 2005. שלוש החברות החדשות מליגת USA החלו לשחק באותה השנה, מביאים את הליגה לשמונה קבוצות. וירג'יניה המערבית זכתה בתואר האליפות של הליגה, וניצחה את ג'ורג'יה בולדוגס, מליגת סאות' איסטרן בשוגר בול, מסיימת במאזן של 1–11 ובמקום החמישי בדרוג הארצי. גם לואיוויל הצליחה להתברג לדרוג 20 הראשונות.

גביע אליפות הפוטבול הוענק לליגת הביג איסט בעבור משחק בעונת 2006/07 בו הציגו מאזן בלתי מנוצח של 0-5.
חברה שלעבר נוספת הייתה טמפל. שלא כמו חברות אחרות בליגת הביג איסט המתחרות בפוטבול בלבד, טמפל מעולם לא זכתה בחברות מלאה בליגה – וזאת עקב התנגדותה של יריבתה העירונית וילנובה (שאינה משחקת פוטבול בביג איסט). לאחר 14 עונות בהן השיגה לרוב תוצאות עלובות, "נבעטה" טמפל החוצה מהליגה לאחר עונת 2004. בהווה משחקת טמפל בליגת מיד-אמריקן (בענף זה בלבד), והם המוסד הראשון העוזב את ליגת ה-BCS כדי להצטרף מאוחר יותר לליגה שאינה מה-BCS.

בשנת 2006, וירג'יניה המערבית, לואיוויל, וראטגרס נכנסו לחודש נובמבר כבלתי מנוצחות. אך, הן לא נשארו כך, כאשר במהלך החודש פגשו שלוש הנבחרות אחת את השנייה לשלושה משחקים מרתקים, לואיוויל ניצחה את וירג'יניה 34-44, ראטגרס נצחה את לואיוויל 25-28, וירג'יניה המערבית נצחה את ראטגרס 39-71 במשחק מרתק שנגרר לשלוש הארכות. בסופו של דבר זכתה לואיוויל בתואר האליפות של הליגה. בסדרותה אליפות, הביג קבוצות הביג איסט השיגו מאזן של 0–5 כולל זכייה באורנג' בול, כאשר לואיוויל נצחה את וייק פורסט וניצחונה של וירג'יניה על ג'ורג'יה טק בגייטור בול. לואיוויל סיימה את העונה במקום ה-6 בדרוג הארצי, וירג'יניה המערבית הגיעה אל המקום ה-10, וראטגרס אל המקום ה-12.

בשנת 2007, הגיעה נבחרת דרום פלורידה אל המקום ה-2 בדרוג הארצי. אך, הם הפסידו בשלושת המשחקים הבאים שלהם, וצנחו אל מחוץ לדרוג. לבסוף הם סיימו את העונה במקום ה-21, בדרוגי סוף העונה של ה-BCS. הקונטיקט האסקיס, הגיעו למקום ה-13 בשיאה של העונה, אך סדרה של הפסדים הביאו לרידה ניכרת בדרוג הנבחרת ובסופה של העונה דורגה במקום ה-25. וירג'יניה הצליחה להיכנס אל 25 המדורגות הראשונות, סינסינטי הגיע הבשיאה אל המקום ה-15, אך סיימה את העונה עם 10 ניצחונות ובמקום ה-17 בדרוג הכללי. ביום האחרון של העונה, נצחה פיטסבורג את וסט וירג'יניה במשחק ה-100 של הבאק יארד בול, והעניקה לקונטיקט את המקום ה-25, בעוד וירג'יניה נעצרה על מפתן משחק הגמר של ה-BCS. במסדרת משחקי הגמר ניצחה וירג'יניה את אלופת ליגת ביג 12 אוקלהומה בפיאסטה בול, א העונה סיימה וירג'יניה במקום ה-6 בדרוג הכללי.

### אלופות

| Year | Conference Champion | Conference Record | Bowl Coalition/Alliance/BCS Bowl Representative |
| --- | --- | --- | --- |
| 1991 | מיאמי הוריקנס / סירקיוז אורנג'\* | 2–0–0 / 5–0–0 | none |
|
| 1992 | מיאמי הוריקנס\* | 4–0–0 | מיאמי הוריקנס |
|
| 1993 | וסט וירג'יניה מאונטינירס | 7–0–0 | וסט וירג'יניה מאונטינירס |
| 1994 | מיאמי הוריקנס | 7–0–0 | מיאמי הוריקנס |
| 1995 | וירג'יניה טק הוקיס / מיאמי הוריקנס | 6–1–0 | וירג'יניה טק הוקיס |
| 1996 | וירג'יניה טק הוקיס / מיאמי הוריקנס / סירקיוז אורנג' | 6–1 | וירג'יניה טק הוקיס |
| 1997 | סירקיוז אורנג' | 6–1 | סירקיוז אורנג' |
| 1998 | סירקיוז אורנג' | 7–0 | סירקיוז אורנג' |
| 1999 | וירג'יניה טק הוקיס | 7–0 | וירג'יניה טק הוקיס |
| 2000 | מיאמי הוריקנס | 7–0 | מיאמי הוריקנס |
| 2001 | מיאמי הוריקנס | 7–0 | מיאמי הוריקנס |
| 2002 | מיאמי הוריקנס | 7–0 | מיאמי הוריקנס |
| 2003 | מיאמי הוריקנס / וסט וירג'יניה מאונטינירס | 6–1 | מיאמי הוריקנס |
| 2004 | פיטסבורג פנתרס / בוסטון קולג' איגלס / סירקיוז אורנג' / וסט וירג'יניה מאונטינירס | 4–2 | פיטסבורג פנתרס |
| 2005 | וסט וירג'יניה מאונטינירס | 7–0 | וסט וירג'יניה מאונטינירס |
| 2006 | לואיוויל קרדינלס | 6–1 | לואיוויל קרדינלס |
| 2007 | וסט וירג'יניה מאונטינרס / קונטיקט האסקיס | 5–2 | וסט וירג'יניה מאונטינירס |
| 2008 | סינסינטי ברקאטס | 6–1 | סינסינטי ברקאטס |
| 2009 | סינסינטי ברקאטס | 7–0 | סינסינטי ברקאטס |
| 2010 | קונטיקט האסקיס / וסט וירג'יניה מאונטינירס / פיטסבורג פנתרס | 5–2 | קונטיקט האסקיס |

\*לא הוענקה אליפות רשמית בשנים 1991 ו-1992, מאחר שהליגה לא החלה לפעול באופן מלא עד לשנת 1993.

קרוס קאנטרי
-----------

ליגת הביג איסט הכתירה אלופי קרו קאנטרי החל משנת 1979 (גברים) ו-1982 (נשים). לאורך השנים שש נבחרות שונות זכו באליפות הליגה לנשים: בוסטון קולג', ג'ורג'טאון, נוטרדאם, פרובידנס, וילנובה, ווירג'יניה המערבית. גם אצל הגברים זכו שש נבחרות באליפות הביג איסט: ג'ורג'טאון, לואיוויל, נוטרדאם, פרובידנס, סירקיוז, ווילנובה.

אלופות לפי שנים
---------------

| Year | אלופת העונה הסדירה בכדורסל גברים | אלופת טורניר הביג איסט בכדורסל גברים | אלופת העונה הסדירה בכדורסל נשים | אלופת טורניר הביג איסט בכדורסל נשים | אלופת הפוטבול |
| --- | --- | --- | --- | --- | --- |
| 1979/80 | ג'ורג'טאון/סיינט ג'ונס/סירקיוז | ג'ורג'טאון |  |  |  |
| 1980/81 | בוסטון קולג' | סירקיוז |  |  |  |
| 1981/82 | וילנובה | ג'רגטאון |  |  |  |
| 1982/83 | בוסטון קולג'/סיינט ג'ונס/וילנובה | סיינט ג'ונס | סיינט ג'ונס | St. John's |  |
| 1983/84 | ג'ורג'טאון | ג'ורג'טאון | פיטסבורג | פיטסבורג |  |
| 1984/85 | סיינט ג'ונס | ג'ורג'טאון | סיינט ג'ונס/וילנובה | סיינט ג'ונס |  |
| 1985/86 | סיינט ג'ונס/סירקיוז | סיינט ג'ונס | פרובידנס | פרובידנס |  |
| 1986/87 | ג'ורג'טאון/סירקיוז/פיטסבורג | ג'ורג'טאון | וילנובה | וילנובה |  |
| 1987/88 | פיטסבורג | סירקיוז | סירקיוז | סירקיוז |  |
| 1988/89 | ג'ורג'טאון | ג'ורג'טאון | קונטיקט | קונטיקט |  |
| 1989/90 | קונטיקט/סירקיוז | קונטיקט | קונטיקט/פרובידנס | קונטיקט |  |
| 1990/91 | סירקיוז | סיטון הול | קונטיקט | קונטיקט |  |
| 1991/92 | ג'ורג'טאון/סיינט ג'ונס/סיטון הול | סירקיוז | מיאמי | מיאמי | מיאמי |
| 1992/93 | סיטון הול | סיטון הול | ג'רג'טאון/מיאמי | ג'ורג'טאון | מיאמי |
| 1993/94 | קונטיקט | פרובידנס | קונטיקט | קונטיקט | וירג'יניה המערבית |
| 1994/95 | קונטיקט | וילנובה | קונטיקט | קונטיקט | מיאמי |
| 1995/96 | קונטיקט | קונטיקט | קונטיקט | קונטיקט | וירג'יניה טק/מיאמי |
| 1996/97 | בוסטון קולג'/וילנובה | בוסטון קולג' | קונטיקט | קונטיקט | וירג'יניה טק/מיאמי/סירקיוז |
| 1997/98 | קונטיקט | קונטיקט | קונטיקט | קונטיקט | סירקיוז |
| 1998/99 | קונטיקט | קונטיקט | קונטיקט/ראטגרס | קונטיקט | סירקיוז |
| 1999/00 | סירקיוז/מיאמי | סיינט ג'ונס | קונטיקט | קונטיקט | וירג'יניה טק |
| 2000/01 | בוסטון קולג' (מזרח)נוטרדאם (מערב) | בוסטון קולג' | קונטיקט/נוטרדאם | קונטיקט | מיאמי |
| 2001/02 | קונטיקט (מזרח)פיטסבורג (מערב) | קונטיקט | קונטיקט | קונטיקט | מיאמי |
| 2002/03 | בוסטון קולג'/קונטיקט (מזרח)פיטסבורג/סירקיוז (מערב) | פיטסבורג | קונטיקט | וילנובה | מיאמי |
| 2003/04 | פיטסבורג | קונטיקט | קונטיקט | בוסטון קולג' | מיאמי/וירג'יניה המערבית |
| 2004/05 | בוסטון קולג'/קונטיקט | סירקיוז | ראטגרס | קונטיקט | פיטסבורג/בוסטון קולג'/סירקיוז/וירג'יניה המערבית |
| 2005/06 | קונטיקט/וילנובה | סירקיוז | ראטגרס | קונטיקט | וירג'יניה המערבית |
| 2006/07 | ג'ורג'טאון | ג'ורג'טאון | קונטיקט | ראטגרס | לואיוויל |
| 2007/08 | ג'ורג'טאון | פיטסבורג | קונטיקט | קונטיקט | קונטיקט/וירג'יניה המערבית |
| 2008/09 | לואיוויל | לואיוויל | קונטיקט | קונטיקט | קונטיקט |
| 2009/10 | סירקיוז | וירג'יניה המערבית | קונטיקט | קונטיקט | סינסינטי |
| 2010/11 |  |  |  |  | קונטיקט/וירג'יניה המערבית/פיטסבורג |

ראו גם
------

* טורניר הכדורסל של ליגת הביג איסט

קישורים חיצוניים
----------------

* ליגת ביג איסט, באתר אנציקלופדיה בריטניקה (באנגלית)

הערות שוליים
------------

1. ↑  טבלת צפייה במשחקי הקולג' פוטבול
2. ↑  כתבה בעיתון פיטסבורג פוסט-גאזט
3. ↑  הקרב על הביג איסט הופך אפילו גדול יותר
4. ↑  כתבה בעיתון הניו יורק טיימס
5. ↑  שאלות ותשובות לקומישינר הביג איסט בעיתון הניו יורק טיימס
6. ↑  כתבה על פתיחת ליגת הביג איסט בפוטבול
7. ↑  וילנובה שוקלת את הצעת הביג איסט, כתבה באתר ESPN
8. ↑  הידיעה באתר אוניברסיטת נוטרדאם
9. ↑  הידיעה באתר חדשות מצפון ג'ורג'יה
10. ↑  הידיעה באתר חדשות 13 מלאס וגאס (ABC)
11. ↑  עובדות על אוניברסיטת סינסינטי
12. ↑  עובדות על אוניברסיטת קונטיקט
13. ↑  עובדות על אוניברסיטת לואיוויל
14. ↑  עובדות על אוניברסיטת וירג'יניה המערבית
15. ↑  סטטיסטיקות על ליגת הביג איסט
16. ↑  על ליגת הביג איסט
17. ↑  100 שנה של כדורסל בג'ורג'טאון - כתבה בוושינגטון פוסט
18. ↑  הידיעה באתר הלקרוס של אוניברסיטת וילנובה
19. ↑  טבלת ממוצע הצופים לכלל ארצות הברית (20/01/10
20. ↑  כרונולוגיה של פוטבול המכללות באתר FOX Sports
21. ↑  תוצאות כל הזמנים במשחקי האליפות מאתר FOX Sports
22. ↑  היסטורית אליפויות הקרוס קאנטרי בביג איסט